ระเบียบคณะกรรมการจัดสรรที่ดินจังหวัดกาญจนบุรีระเบียบคณะกรรมการจัดสรรที่ดินจังหวัดกาญจนบุรีว่าด้วยการระงับการจดทะเบียนสิทธิและนิติกรรมในที่ดินจัดสรรพ.ศ. ๒๕๕๕ อาศัยอำนาจตามความในมาตรา ๑๔ (๔) มาตรา ๕๐แห่งพระราชบัญญัติการจัดสรรที่ดิน พ.ศ. ๒๕๔๓คณะกรรมการที่ดินจัดสรรจังหวัดกาญจนบุรี จึงกำหนดหลักเกณฑ์และวิธีการระงับการจดทะเบียนสิทธิและนิติกรรมในที่ดินจัดสรรไว้ดังต่อไปนี้ข้อ ๑ ระเบียบนี้เรียกว่าระเบียบคณะกรรมการจัดสรรที่ดินจังหวัดกาญจนบุรีว่าด้วยการระงับการจดทะเบียนสิทธิและนิติกรรมในที่ดินจัดสรรพ.ศ. ๒๕๕๕ข้อ ๒[๑] ระเบียบนี้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ นิติบุคคลหมู่บ้านจัดสรรหรือนิติบุคคลตามกฎหมายอื่นหรือผู้ซึ่งดำเนินการเพื่อการบำรุงรักษาสาธารณูปโภคตามที่ได้อนุมัติจากคณะกรรมการที่มีความประสงค์ขอให้พนักงานเจ้าหน้าที่ระงับการจดทะเบียนสิทธิและนิติกรรมในที่ดินจัดสรรของผู้ค้างชำระเงินค่าบำรุงรักษาและการจัดการสาธารณูปโภคติดต่อกันตั้งแต่หกเดือนขึ้นไปนิติบุคคลดังกล่าวต้องมีหนังสือแจ้งให้ผู้ค้างชำระทราบล่วงหน้าอย่างน้อยสิบห้าวันเมื่อครบกำหนดแล้วให้แจ้งเป็นหนังสือต่อเจ้าพนักงานที่ดินจังหวัดกาญจนบุรีเจ้าพนักงานที่ดินจังหวัดกาญจนบุรี สาขา หรือเจ้าพนักงานที่ดินหัวหน้าส่วนแยกซึ่งที่ดินนั้นตั้งอยู่พร้อมหลักฐานการแจ้งเจ้าของที่ดินข้อ ๔ เมื่อเจ้าพนักงานที่ดินจังหวัดกาญจนบุรีเจ้าพนักงานที่ดินจังหวัดกาญจนบุรี สาขาหรือเจ้าพนักงานที่ดินหัวหน้าส่วนแยกได้รับแจ้งตามข้อ ๓ แล้ว ให้สั่งระงับการจดทะเบียนสิทธิและนิติกรรมและดำเนินการ ดังต่อไปนี้(๑) ลงในบัญชีอายัด (บ.ท.ด. ๒๗) โดยระบุว่า ระงับการจดทะเบียนสิทธิและนิติกรรมตามมาตรา ๕๐แห่งพระราชบัญญัติการจัดสรรที่ดิน พ.ศ. ๒๕๔๓ตามหนังสือนิติบุคคล..................... ลงวันที่ ........................... แล้วลงลายมือชื่อกำกับไว้ พร้อม วัน เดือน ปี(๒) เขียนคำสั่งห้ามโอน (ท.ด. ๓๗)กลัดติดไว้ตรงด้านหน้าของหนังสือแสดงสิทฺธิในที่ดินฉบับสำนักงานที่ดินสำหรับที่ดินแปลงที่ถูกระงับเมื่อดำเนินการตามวรรคหนึ่งเสร็จแล้ว ให้เจ้าพนักงานที่ดินจังหวัดกาญจนบุรีเจ้าพนักงานที่ดินจังหวัดกาญจนบุรี สาขา หรือเจ้าพนักงานที่ดินหัวหน้าส่วนแยกทำเป็นหนังสือแจ้งเจ้าของที่ดินเรื่องการระงับการจดทะเบียนสิทธิและนิติกรรมในวันที่ลงบัญชีอายัดข้อ ๕ เมื่อเจ้าของที่ดินผู้ค้างชำระเงินบำรุงรักษาและการจัดการสาธารณูปโภคได้ชำระเงินค่าบำรุงรักษาและการจัดการสาธารณูปโภคพร้อมค่าปรับครบถ้วนถูกต้องแล้วให้นิติบุคคลหมู่บ้านจัดสรร หรือนิติบุคคลตามกฎหมายอื่นหรือผู้ซึ่งดำเนินการเพื่อการบำรุงรักษาสาธารณูปโภคตามที่ได้รับอนุมัติจากคณะกรรมการมีหนังสือแจ้งให้เจ้าพนักงานที่ดินจังหวัดกาญจนบุรีหรือเจ้าพนักงานที่ดินจังหวัดกาญจนบุรี สาขา หรือเจ้าพนักงานที่ดินหัวหน้าส่วนแยกยกเลิกการระงับการจดทะเบียนสิทธิและนิติกรรมภายในเจ็ดวันนับแต่วันที่เจ้าของที่ดินชำระเงินจำนวนดังกล่าวหรือเจ้าของที่ดินอาจนำหลักฐานการชำระเงินที่ครบถ้วนมาขอให้เจ้าพนักงานที่ดินจังหวัดกาญจนบุรีหรือเจ้าพนักงานที่ดินจังหวัดกาญจนบุรี สาขา หรือเจ้าพนักงานที่ดินหัวหน้าส่วนแยกยกเลิกการระงับการจดทะเบียนสิทธิและนิติกรรมก็ได้ข้อ ๖ เมื่อเจ้าพนักงานที่ดินจังหวัดกาญจนบุรีหรือเจ้าพนักงานที่ดินจังหวัดกาญจนบุรีสาขา หรือเจ้าพนักงานที่ดินหัวหน้าส่วนแยกได้รับแจ้งตามข้อ ๕ แล้ว ให้สั่งยกเลิกการระงับการจดทะเบียนสิทธิและนิติกรรมแล้วขีดฆ่ารายการในบัญชีอายัดด้วยหมึกแดงและบันทึกไว้ในช่อง ๖ (จัดการเสร็จ)โดยระบุว่า ยกเลิกคำสั่งระงับการจดทะเบียนสิทธิและนิติกรรมตามหนังสือนิติบุคคล.......................................ลงวันที่...........................................................หรือตามหลักฐานการชำระเงินเลขที่.............................................ลงวันที่.........................แล้วลงลายมือชื่อกำกับไว้พร้อมวัน เดือน ปี และปลดคำสั่งห้ามโอน (ท.ด. ๓๗)ออกกรณีที่เจ้าของที่ดินนำหลักฐานการชำระเงินมาขอยกเลิกระงับการจดทะเบียนสิทธิและนิติกรรมให้เจ้าพนักงานที่ดินจังหวัดกาญจนบุรี หรือเจ้าพนักงานที่ดินจังหวัดกาญจนบุรี สาขาหรือเจ้าพนักงานที่ดินหัวหน้าส่วนแยก ทำหนังสือแจ้งนิติบุคคลเรื่องยกเลิกการระงับการจดทะเบียนสิทธิและนิติกรรมในวันที่ยกเลิกด้วยประกาศณ วันที่ ๑๒ กรกฎาคม พ.ศ. ๒๕๕๕ชัยวัฒน์ลิมป์วรรณธะผู้ว่าราชการจังหวัดกาญจนบุรีประธานกรรมการจัดสรรที่ดินจังหวัดกาญจนบุรีปริยานุช/จัดทำ๒๗ สิงหาคม๒๕๕๕ชาญ/ตรวจ๓๑ สิงหาคม๒๕๕๕ศิรวัชร์/ปรับปรุง๒๘ เมษายน ๒๕๕๙[๑] ราชกิจจานุเบกษาเล่ม ๑๒๙/ตอนพิเศษ ๑๒๗ ง/หน้า ๕/๒๒ สิงหาคม ๒๕๕๕